**Martfű Város Polgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu

**Előterjesztés**

Martfű Város Önkormányzata 2016. évi összesített közbeszerzési tervére

Martfű Város Önkormányzata Képviselő-testületének

2016. február 25-ei ülésére

Előkészítette: Baloghné Juhász Erzsébet irodavezető

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség

Tárgyalás módja: nyilvános ülés

Tisztelt Képviselő Testület!

A közbeszerzésekről szóló 2015. évi CXLIII. törvény (továbbiakban Kbt.) 42. § (1) bekezdésében foglaltak alapján, az 5. § (1) bekezdésében meghatározott ajánlatkérők a költségvetési év elején - legkésőbb március 31-ig – éves, összesített közbeszerzési tervet készítenek az adott évre tervezett közbeszerzéseikről.

A Kbt. 42. § (3) bekezdésében foglaltak szerint „ A közbeszerzési terv nem vonja maga után az abban megadott közbeszerzésre vonatkozó eljárás lefolytatásának kötelezettségét. Az ajánlatkérő a közbeszerzési tervben nem szereplő közbeszerzésre vagy a tervben foglaltakhoz képest módosított közbeszerzésre vonatkozó eljárást is lefolytathat. Ezekben az esetekben a közbeszerzési tervet módosítani kell az ilyen igény vagy egyéb változás felmerülésekor, megadva a módosítás indokát is.”

Kérem a Tisztelt Képviselő Testületet, Martfű Város Önkormányzata 2016. évi összesített közbeszerzési tervét a melléklet szerint hagyja jóvá.

Határozati javaslat:

Martfű Város Önkormányzat Képviselő-testületének

……../2016. ( ….. ) határozata

 Martfű Város Önkormányzata 2016. évi összesített közbeszerzési tervéről

Martfű Város Önkormányzata Képviselő-testülete a közbeszerzésekről szóló 2015. évi CXLIII. törvény 42. § (1) bekezdése alapján elfogadja Martfű Város Önkormányzata 2016. évi összesített közbeszerzési tervét e határozat melléklete szerint.

 Erről értesülnek:

1. Jász-Nagykun-Szolnok Megyei Kormányhivatal
2. Valamennyi képviselő helyben.
3. Polgármesteri Hivatal Városfejlesztési és Üzemeltetési Iroda helyben
4. Pénzügyi és Adóügyi Iroda

Martfű, 2016. február 14.

 Dr. Papp Antal

 polgármester

Látta: Szász Éva

 jegyző